b'\n_START_ARTICLE_\nGan\xc4\x8dki majo\xc5\xa1\n_START_SECTION_\nOpis\n_START_PARAGRAPH_\nGan\xc4\x8dki majo\xc5\xa1 je \xc5\xa1ega, ki jo s pomo\xc4\x8djo va\xc5\xa1\xc4\x8danov vsako leto 30. aprila izvedejo fantje in dekleta iz Gan\xc4\x8dan, ki v teko\xc4\x8dem letu dopolnijo 18 let, katere doma\xc4\x8dini imenujejo lejtniki (letniki). Po vasi nosijo smrekov vrh okra\xc5\xa1en s papirnatimi ro\xc5\xbeami, katerega pritrdijo na mlaj, ter ga postavijo v vasi.\n_START_SECTION_\nZgodovina\n_START_PARAGRAPH_\nPrvi\xc4\x8d so v Gan\xc4\x8danih postavili majo\xc5\xa1 na za\xc4\x8detku maja leta 1919, postavili so ga fantje in mo\xc5\xbeje v zahvalo Mariji, ker so se \xc5\xbeivi vrnili iz prve svetovne vojne. Prvi\xc4\x8d so pri va\xc5\xa1ki kapeli na \xc5\xberd tovornega voza pritrdili vrh breze in ga okrasili s cvetjem \xc5\xa1panskega bezga. Pozneje so bili majo\xc5\xa1i vedno vi\xc5\xa1ji in okra\xc5\xa1eni najprej s kitami in \xc5\xa1opki pravega cvetja, nato iz raznobarvnega krep papirja.'